text: Sirius-patruljan verið umborð á Ocean Explorer
text: #000001
text: Arktisk Kommando hevur havt fólk umborð á ferðamannaskipinum, Ocean Explorer, sum hevur rent seg fast í landnyrðingspartinum av Grønlandi
text: #000002
text: Í morgun kom Arktisk Kommando við kunning um støðuna hjá ferðamannaskipinum, Ocean Explorer, ið hevur ren seg fast í landnyrðingspartinum av Grønlandi.
text: #000003
text: – Fyri at fáa best yvirlit av støðuni, so hevur Arktisk Kommando havt frá Sirius-patruljuni umborð á skipinum.
text: #000004
text: – Hóast støðan er trupul, so hevur Arktisk Kommando nú fingið trygd fyri, at skipsmanningin og ferðafólkini hava tað eftir umstøðunum gott, skrivar Arktisk Kommando á Facebook.
text: #000005
text: Arktisk Kommando sigur eisini, at tað eru ikki ábendingar um, at skipið hevur fingið skaða.
text: #000006
text: Ocean Explorer rendi seg fast mánadagin, men enn hevur tað ikki eydnast skipinum at blíva leyst aftur. Sjóverjuskipið Knud Rasmussen er nú á veg til ferðamannaskipið, men er nokk ikki frammi fyrr enn fríggjamorgunin.
text: #000007
text: Tað eru onnur skip á leiðini, skuldi tørvur verið á tí.
text: #000008
text: 206 fólk eru umborð á Ocean Explorer.
text: #000009
text: Tað er avstralska ferðavinnufelagið Aurora Expeditions, ið stendur fyri hesum túrinum, sum Ocean Explorer er farin á.
text: #000010